ອີຈິບຢາກມີ ສາຍພົວພັນ ທີ່ໃກ້ຊິດຂຶ້ນ ກັບອີຣ່ານ (ສະໄລດ໌ກັບວີດີໂອ)
ສື່ມວນຊົນອີຣ່ານກ່າວວ່າ ທ່ານມໍຊີ ປະທານາທິບໍດີໃໝ່ຂອງອີຈິບ ຢາກມີສາຍພົວພັນທີ່ເຂັ້ມແຂງຂຶ້ນ ກັບອີຣ່ານ.
ລາຍງານສື່ແຫ່ງລັດຂອງອີຣ່ານກ່າວວ່າ ທ່ານ Mohamed Morsi ປະທານາທິບໍດີທີ່ຖືກເລືອກຕັ້ງໃໝ່ຂອງອີຈິບ ຢາກເສີມສ້າງສາຍພົວພັນກັບອີຣ່ານໃຫ້ເຂັ້ມແຂງຂຶ້ນ ອົງການຂ່າວເຄິ່ງທາງການ Fars ຂອງອີຣ່ານ ໄດ້ລາຍງານຂ່າວ ໃນວັນຈັນມື້ນີ້ ອ້າງຄໍາເວົ້າຂອງທ່ານ Morsi ທີ່ກ່າວວ່າ ຄວາມສໍາພັນທີ່ໃກ້ຊິດຂຶ້ນກັບກຸງເຕຫະຣ່ານ ຈະສ້າງຄວາມກໍ້າເກິ່ງກັນທາງດ້ານຍຸດທະສາດໃນພາກພື້ນ ສອງປະເທດນີ້ບໍ່ໄດ້ມີສາຍພົວພັນທາງດ້ານການທູດກັນນັບແຕ່ປີ 1980 ເປັນຕົ້ນມາ ລາຍງານເວົ້າຕື່ມວ່າ ທ່ານ Morsi ໄດ້ສະແດງຄວານເຫັນດັ່ງກ່າວໃນວັນອາທິດວານນີ້ ໃນເວລາບໍ່ເທົ່າໃດຊົ່ວໂມງກ່ອນໜ້າຄະນະກໍາມາທິ ການກໍາກັບການເລືອກຕັ້ງຂອງອີຈິບປະກາດວ່າ ທ່ານ Morsi ເປັນຜູ້ຊະນະໃນການເລືອກຕັ້ງປະທານາທິບໍດີ ຮອບຕັດສິນຊີ້ຂາດນັ້ນ ໃນເວລາຕໍ່ມາທ່ານ Morsi ໄດ້ກ່າວປາໄສໃຫ້ຄໍາໝັ້ນສັນຍາທີ່ຈະດໍາ ເນີນງານເພື່ອຄວາມສາມັກຄີຊາດ ແລະຈະປະຕິບັດຕາມຂໍ້ຕົກລົງຕ່າງໆກັບນາໆຊາດ ໂດຍກ່າວວ່າ ອີຈິບ ຢາກມີສັນຕິພາບ ອີຈິບໄດ້ລົງນາມໃນສົນທິສັນຍາສັນຕິພາບສະບັບນຶ່ງກັບອິສຣາແອລໃນປີ 1979 ຊຶ່ງໄດ້ ກາຍເປັນປະເທດອາຣັບແຫ່ງທໍາອິດທີ່ລົງນາມໃນສົນທິສັນຍາກັບອິສຣາແອລ ພັກພະ ລາດອນພາບມຸສລິມຂອງອີຈິບໄດ້ເປັນຜູ້ຕໍາໜິຕິຕຽນອິສຣາແອລຢ່າງແຂງຂັນຕະຫລອດ ມາ ແລະບໍ່ຍອມຮັບປາກວ່າ ຕົນຈະບໍ່ຄັດຄ້ານຕໍ່ການປັບປຸງແກ້ໄຂສົນທິສັນຍາສະບັບນີ້ ໃໝ່